เป็นคนผิวขาว ช่วงป่วยเป็นปวดข้อยุงลายหลัง3อาทิตย์หลังเท้าเริ่มแดงเป็นรอยเดียวกับรองเท้าแตะหูหนีบแล้วก็เริ่มแห้งแตกตกสะเก็ดบ้างเป็นขุยเล็กๆบ้างคันบ้างนิดหน่อยบางครั้งบางทีแตกเป็นแผลเล็กๆแล้วก็หายไม่แน่ใจว่าแพ้ยาหรือรองเท้าอาการหลังเท้าคือโรคอะไรควรพบแพทย์ทันทีหรือใช้ยารักษาเบื้องต้นเพื่อดูอาการ
สวัสดีค่ะ รอยแดงบริเวณหลังเท้าตามตำแหน่งรองเท้านั้น อาจจะเกิดจากการแพ้สารสัมผัสเช่นยางในรองเท้าได้ ซึ่งพบได้เช่นกัน หรืออาจเกิดจากสาเหตุอื่นๆเช่น ผื่นผิวหนังอักเสบจากภูมิแพ้ ผดร้อน การติดเชื้อราหรือเชื้อแบคทีเรียที่ผิวหนัง ส่วนเรื่องการแพ้ยานั้นมักเป็นเฉียบพลันหลังได้ยา และมักเป็นหลายๆตำแหน่ง ไม่เป็นที่หลังเท้าที่เดียวค่ะเบื้องต้นลองหลีกเลี่ยงการใส่รองเท้าแตะหูหนีบที่ทำให้มีอาการดูก่อน ว่าผื่นค่อยๆยุบหรือไม่ หรือถ้าต้องใส่อาจจะใส่ถุงเท้าป้องกันไว้อีกชั้นไม่ให้มาสัมผัสโดนผิวโดยตรง ใช้น้ำเปล่าสะอาดล้างภายนอกได้ ใช้ครีมบำรุงทาได้เพื่อลดอาการคันและสะเก็ด ร่วมกับรับประทานยาแก้คันและควรไปพบแพทย์ หากผื่นดังกล่าวลุกลามเป็นมากขึ้นเรื่อยๆ มีตุ่มหนอง คันมาก หากเป็นการติดเชื้อควรได้รับยาฆ่าเชื้อ หรือถ้าเป็นผื่นผิวหนังอักเสบจากการแพ้ก็อาจจะต้องได้ยาสเตียรอยด์ชนิดทา ใช้ภายใต้การดูแลของแพทย์ค่ะ